Quod donum cum, quadam vice, ego Girardus* occurrissem apud Vivarias, villam sancti Benigni, prefato Jarentoni abbati, cunctis qui aderant audientibus, recitatum per manus prefati abbatis, Deo sanctoque Benigno, monachisque Divionensibus, tradidi et confirmavi; et insuper addidi ut quicquid in potestate mea ecclesie sancti Jacobi collatum fuerit vel quod ipsi fratres, qui Deo et sancto Jacobo deserviunt, adquirere potuerint jure quieto possideant. S’ Jarentonis abbatis. S’ Hugonis* de Belna. S’ Roberti Pagani. S’ Hugonis* archidiaconi, fratris Girardi. S’ Oduini. S’ Widonis, militum. S’ Anserici, militis. Ego Hugo capellanus quod vidi et audivi, petitione domni Girardi, scripsi. Contestor ego Girardus ne quis successorum meorum de hiis calumpniam loco Divionensi inferat, heredum scilicet meorum aut alia aliqua persona.